
Válságok hatása Egyiptom turizmusára

TDK dolgozatom inspirációját az adta, hogy 2013-ban Egyiptomban tartózkodtam, mint turista. Ott tartózkodásom során egy helyi kávézóból néztem végig egyik este a tüntetést, másik este az örömünnepet Hurghada belvárosában. Elgondolkodtam, mikor láttam az eseményeket és az itthon tartózkodó édesanyámtól aggódó telefonhívást kaptam. Vajon mennyire befolyásolta az ország turizmusát a tüntetések?
Kutatásom során 3 válság - 2008-2009-es pénzügyi-gazdasági világválság, 2011-es politikai válság és 2013-as politikai válság - hatását vizsgáltam Egyiptom turizmusára. Szekunder kutatások alapján megállapítottam, hogy mindhárom válság, hatással volt az ország gazdaságára, munkaerőpiacára és turizmusára.
Primer kutatásomhoz kérdőívet készítettem, amelynek célja volt, hogy megismerjem milyen kép alakult ki az emberekben Egyiptomról általánosságban és a média által közvetített zavargások láttán. A kérdőívek kiértékelése során, a válaszokból és saját tapasztalataim által felmerült bennem, hogy az ország számára szükséges lenne egy egységes, rövid image film készítése.
Primer kutatásom során feltettem egy kérdést, hogy mit tennének, ha egy válság helyzet alakulna ki az adott desztinációban. Megkérdezettjeimet kivárásos állapot jellemezné egy ilyen esetben. Ezek után összehasonlítottam a kitöltők válaszát, a Liszt Ferenc Nemzetközi Repülőtér forgalmi adataival, amelyből kiderült, hogy Magyarországról kevesebb turista utazott Egyiptomba a válságos időszakokban.



